open-index/open-wikipedia-markdown huggingface dataset:
Fylkesvei 5626

**Fylkesvei 5626** (**Fv5626**) går mellom Undredal og E16 ved Langhuso i Aurland.

Før 1. januar 2010 var veien riksvei 601, etter at regionsreformen trådte i kraft har den status som fylkesvei.

Frem til 2019 hadde veien betegnelsen fylkesvei 601.

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
*
Soria Moria hotell og konferansesenter

**Soria Moria hotell og konferansesenter** er et konferansehotell i Voksenkollveien 60 i Oslo, bygget i 1983. Hotellet er oppkalt etter Soria Moria slott. I forbindelse med stortingsvalget 2005 er hotellet blitt kjent som stedet der regjeringsforhandlingene mellom Arbeiderpartiet, Senterpartiet og Sosialistisk Venstreparti fant sted i september og oktober 2005. Den andre Stoltenberg-regjeringen hadde Soria Moria-erklæringen som et samlende politisk grunnlag.

## Eksterne lenker
*
Kunsthåndverk

**Kunsthåndverk**, eller **kunsthandverk**, er en visuell, skapende kunstform som tar utgangspunkt i teknikker, materialer og former knyttet til spesialiserte håndverk. Hovedforskjellen fra tradisjonelle håndverk er at kunsthåndverkere ikke primært har som mål å lage forhåndsdefinerte funksjonelle og dekorative gjenstander, men å utføre en utforskende prosess som resulterer i frie kunstuttrykk. Kunsthåndverkere arbeider ofte materialspesifikt med enten keramikk, metall, tekstil, glass, lær eller andre håndverksmaterialer med solid dybdekunnskap innen sitt håndverk. De kan også arbeide tverrmedialt eller utforske materialer som ikke tradisjonelt er relatert til håndverk. Produksjonen kan bestå av alt fra unike bruksobjekter til skulpturer, konseptkunst, installasjoner og performative verk. 

Kunsthåndverkere arbeider ofte individuelt, i eget eller delt verksted, og produserer unike arbeider til visning i utstillinger, til offentlig utsmykning og til salg i gallerier og på markeder. Kunsthåndverkerne bruker også sin kompetanse gjennom oppdrag som kunstkonsulent, kurator eller designer og gjennom formidlings- og undervisningsarbeid, styre- og juryarbeid o.l.

## Kunsthåndverk i Norge
I Norge får man i hovedsak utdanning som kunsthåndverker ved de offentlige kunsthøgskolene, med BFA (Bachelor of Fine Arts) eller MFA (Master of Fine Arts). 

Kunsthåndverk et forholdsvis ungt fag i Norge, for alvor etablert og definert i forbindelse med deltakelse i Kunstneraksjon -74 og opprettelsen av organisasjonen Norske Kunsthåndverkere i 1975. Tidligere ble kunsthåndverk ofte forbundet med folkeindustri, husflid, prydkunst, kunstindustri eller brukskunst – praksiser som har hatt en videre betydning enn dagens kunsthåndverk. Den estetiske verdien ved håndverksproduktet har stadig blitt viktigere i forhold til bruksverdien, og kunsthåndverk er i dag ansett som en selvstendig kunstform.

Det norske tidsskriftet *Kunsthåndverk* utgis fire ganger i året og dekker de mest sentrale uttrykkene og debatter innen området både nasjonalt og internasjonalt.

## Referanser


## Eksterne lenker
*
*Organisasjonen Norske Kunsthåndverkere
Taiwansk uavhengighet

**Taiwansk uavhengighet** (kinesisk 台灣獨立, pinyin: Táiwān dúlì, taiwansk: Tâi-oân To̍k-li̍p; forkortet 台獨, Táidú, Tâi-to̍k) betegner målet for en politisk bevegelse som ønsker å opprette en taiwansk stat, *Republikken Taiwan*, på det området som idag administreres av Republikken Kina, og som er politisk og kulturelt uavhengig av det øvrige Kina (*[[Fastlands-Kina]]*).

Den historiske bakgrunnen er delingen av Kina i 1949, da nasjonalistregjeringen (Kuomintang) etter å ha tapt kontrollen over fastlandet til kommunistene, søkte tilflukt på Taiwan (Formosa) og enkelte andre øyer. Til dags dato har begge regjeringene hevdet å utgjøre den legitime regjeringen for hele Kina, og hatt ambisjoner om å militært ta kontrollen over den andre delen for å gjenforene landet.

Bevegelsen for taiwansk uavhengighet støttes av den pan-grønne koalisjonen i Republikken Kina, mens den pan-blå koalisjonen, som består av bl.a. Kuomintang, er imot en slik taiwansk uavhengighet og ønsker å bevare Republikken Kina som en *kinesisk* stat. Folkerepublikken Kinas regjering er også imot taiwansk uavhengighet, fordi den ønsker at territoriet som kontrolleres av Republikken Kina, gjenforenes med Fastlands-Kina under dens eget kommunistiske styre. Folkerepublikken Kina truer derfor med å angripe Republikken Kina dersom landet erklærer seg som en uavhengig taiwansk stat. Meningsmålinger indikerer at et flertall av innbyggerne i Republikken Kina er for å bevare status quo.

## Se også
* Kina
* Taiwan
* Republikken Kina
* Folkerepublikken Kina
* Fastlands-Kina
Erich Raeder

**Erich Johann Albert Raeder** (født 24. april 1876 i Wandsbek i Hamburg i Tyskland, død 6. november 1960 i Kiel) var en tysk sjøoffiser før og under andre verdenskrig. Han hadde graden storadmiral (tysk: *Großadmiral*), og var leder for den tyske  Kriegsmarine frem til januar 1943.

Raeder ble etter andre verdenskrig dømt til fengsel på livstid for forbrytelser mot freden, men ble løslatt i 1955 på grunn av dårlig helse.

## 1876–1918
Raeder kom fra en middelklassefamilie fra Wandsbek utenfor Hamburg. Han gikk inn i den keiserlige marinen (Kaiserliche Marine) som 18-åring i 1894, der han gjorde lynkarriere. I 1912 ble han stabssjef for viseadmiral Franz von Hipper. Under første verdenskrig deltok Raeder i Jyllandsslaget og slaget ved Doggerbank.

## 1918–1945

Etter krigen fortsatte Raeder karrieren, og ble kontreadmiral i 1922 og viseadmiral i 1925. I 1928 fikk han graden admiral, og ble øverstkommanderende i den tyske marinen.

Raeder mislikte NSDAP, men støttet sterkt Adolf Hitlers planer om å gjenoppbygge Kriegsmarine. Umiddelbart før sin 60-årsdag, ble han av Hitler utnevnt til generaladmiral for sitt arbeid for å gjenreise den tyske flåten. I dette arbeidet var han i konstant rivalisering med Hermann Göring, som arbeidet med oppbyggingen av Luftwaffe. I 1939 ble Raeder storadmiral.

Raeder var en av hovedpådriverne bak Operasjon Weserübung, det tyske angrepet på Danmark og Norge.

De etter hvert dårlige resultatene for Kriegsmarine, kombinert med undervannsbåtenes suksess under Karl Dönitz, gjorde at Raeder ble degradert i januar 1943. Dönitz overtok som ny leder av Kriegsmarine. Raeder trakk seg tilbake like etterpå, i mai 1943. Raeder gikk av på grunn av uenighet om militære vurderinger og på grunn av utskjelling fra Hitler.

Raeder ble mistenkt for å ha vært en av deltakerne i 20. juli-attentatet, men ble frikjent for mistankene da han umiddelbart reiste til Wolfsschanze for personlig å forsikre Hitler om sin lojalitet.

## 1945–1960

Etter krigens slutt ble Raeder under Nürnbergprosessen tiltalt og funnet skyldig for

* forbrytelse mot freden (en tiltale som hadde sin bakgrunn i hans rolle i planleggingen av angrepet på Norge i 1940)
* planlegging, initiering og gjennomføring av aggressiv krig
* krigsforbrytelser

Han ble dømt til livsvarig fengsel. Den 26. september 1955 ble han løslatt fra Spandau på grunn av dårlig helse. I sine memorar gjentok han at hans handlinger under krigen var utført av plikt overfor et system han hadde sverget lojalitet til.

Han bosatte seg etter løslatelsen i Uhlandstrasse i Lippstadt i Westfalen. Han skrev senere selvbiografien *Mein Leben* som ble gitt ut i 1957. Raeder døde i Kiel i 1960.

## Referanser


## Eksterne lenker
*
Pål Gitmark Eriksen

**Pål Gitmark Eriksen** (født 15. desember 1973 i Kristiansand) er en norsk forfatter. Eriksen har hovedfag i historie fra Universitetet i Oslo. Han debuterte litterært i 1998 med diktsamlingen *Fangevokterens skritt*.

## Bibliografi
* *Fangevokterens skritt* – Dikt (1998)
* *Sort vokser* – Prosa (2001)
* *Tilhørende havet* – Prosa (2003)
* *Tale om dyrene* – (2005)

## Kilder
* Presentasjon av Pål Gitmark Eriksen i Forfatterkatalogen på Forfattersentrums nettsider

## Eksterne lenker
* Pål Gitmark Eriksen i NRK Forfatter
* Digitaliserte bøker av Pål Gitmark Eriksen hos Nasjonalbiblioteket
*Artikler om og av Pål Gitmark Eriksen i Norart (Oria)
Ingunn van Etten

**Ingunn Margrete van Etten** (født 12. februar 1950) er en norsk illustratør og billedkunstner. Hun har utdannelse fra Frankrike, Belgia og Norge. Som illustratør arbeider hun mest med bildebøker for barn, illustrasjoner i skolebøker og bokomslag. Hun har også hatt flere utstillinger som billedkunstner. 

Ingunn van Etten er oppvokst og bosatt på Grimo i Hardanger.

## Egne barnebøker
* *Trollkjerringa i Hausafjellet* (1999)
* *Meistersmeden* (2002)

## Illustrasjoner i barnebøker (utvalg)
* Liv Holmen: *Så nær* (1980)
* Tor Åge Bringsværd: *Tordenguden* (1988)
* Hans Sande: *Den dagen det regna kattungar* (1988)
* Hans Sande: *Sprettert og eg* (1991)
* Gunn Marit Meyer: *4,5,6 heks* (1994)

## Referanser


## Kilder
* Presentasjon av Ingunn van Etten i Forfatterkatalogen på Forfattersentrums nettsider

## Eksterne lenker
* Kort presentasjon på Grafills nettsider
Kertsj

**Kertsj** (ukrainsk: Керч; russisk: Керчь; krimtatarisk: *Keriç*; av tidligslavisk къркъ, *kŭrkŭ*, «strupe») er en ukrainsk by på Kertsjhalvøya som er en del av Krim. Byen ligger ytterst på Kertsjhalvøya ved Kertsjstredet mellom Svartehavet og Azovhavet og har en viktig havn. 

Byen er en viktig industriby, i området er det store jernforekomster. Andre viktige næringsveier er skipsfart, fiskeri, skipsbygging og turisme. Fra byen går det jernbane over sundet til den russiske siden. Byen har 28 skoler, 9 institutter knyttet til russiske og ukrainske universiteter, polyteknisk høyskole, medisinsk utdanning og seks tekniske skoler. Byen er administrasjonssenter for Kertsj kommune. Etter den russiske anneksjonen av det ukrainske Krim bygget russiske myndigheter Kertsjbroen som ble åpnet for biltrafikk 15. mai 2018. Den skal åpnes for jernbanetrafikk i 2019. Krim var tidligere uten landforbindelse med Russland, halvøya er forbundet over landet bare til Ukraina.

Utgravninger ved byen Majak ved Kertsj har vist bosetninger som stammer fra tiden mellom 1600- og 1400-tallet f.Kr. På 700-tallet ble den greske byen *Pantikapaion* (*Panticapaeum*) grunnlagt ved Kertsj av jonere fra Milet. Pantikapaion gav navn til den siste attiske kunststilen (370–320 f.Kr.). Pantikapaion ble senere den viktigste byen i Det bosporanske rike (som fått sitt navn av Kertjsundet, som den gang ble kalt *Kimmeriska bosporen*) og hadde stor betydning som havneby og handelsby. 

Kertj kom senere under Romerriket, Bysants, Genova og Krimkhanatet. Krimkhanerne bygget fortet Jenikale ved byen. Ved freden i Kutschuk-Kainardji i 1774 ble Kertsj overført til Det russiske keiserdømmet. På 1830-tallet på det påbegynt store og omfattende utgravninger av de antikke kulturminnene i Kertsj. 

Byen ble svært ødelagt i 1855 under Krimkrigen, og igjen under andre verdenskrig. 

I 1900 ble den store metallurgiske fabrikken grunnlagt og denne er fortsatt i virksomhet. 

Under andre verdenskrig ble byen først erobret av tyskerne i november 1941. 30. desember satte Den røde armé i gang en motoffensiv i et amfibieangrep over Kertsjsundet, og gjenerobret byen, men 17. mai 1942 var Kertsj igjen på tyske hender. Under offensiven i Ukraina vinteren og våren 1944 tok sovjeterne også Krim tilbake, denne gang for godt. Kertsj ble gjenerobret 11. april.

## Referanser


## Eksterne lenker
*
Fylkesvei 50

**Fylkesvei 50** (**Fv50**) går mellom Fossheim i Aurland og Hol.

Traséen går i Aurland langs Vassbygdevatnet, opp Låvisberget, gjennom tunneler til Heimrebø i Aurlandsdalen som den følger til fylkesgrensen ved Geiterygghytta og følger deretter Sudndalen i Hol.

## Historikk
Fra 1931 til 1962 var riksvei 50 betegnelsen på hovedveien mellom Oslo og Kirkenes, denne er i dag europavei 6 og følger over lange strekninger samme trasé.

I forbindelse med kraftutbygging i Aurlandsvassdraget ble det anlagt vei fra Aurland over fjellet til Hol. Veien åpnet i 1974, men var opprinnelig åpen for alminnelig ferdsel bare om sommeren.

Strekningen mellom Strønde og Hol var tidligere skiltet riksvei 288. Veien ble åpnet til Flåm, opprinnelig skiltet riksvei 601, i 1987 og videre til Gudvangen da Gudvangatunnelen åpnet i 1991. Mellom 1991 og 2000 var riksvei 50 den første og eneste fergefrie veiforbindelsen mellom Østlandet og Bergen. I november 2000 åpnet Lærdalstunnelen til Aurland, og riksvei 50 fikk endepunkt på Fossheim i Aurland.

Før 1. januar 2010 var veien riksvei, etter at regionsreformen trådte i kraft har den status som fylkesvei. 2019 ble den tidligere fylkesvei 244 (Sogn og Fjordane) del av veien.

## Trafikk
Gjennomsnittlig trafikk i døgnet er på 370 kjøretøy ved Geiteryggtunnelen, av dette er omkring 11 % tungtrafikk. I juli er trafikken omkring 800 i døgnet. Trafikken er 550 ved Vassbygdtunnelen, og 2300 ved Hol.

## Kommuner og knutepunkter
###### 

 Låvisberget-Myrland
 

###### 

 

## Referanser




## Eksterne lenker
* Vegvesenets vegkart 
* 
* Aksjonsgruppen for vinteråpen Rv50
Calacirya

**Calacirya** (*Lysets Kløft*) er et fiktivt pass fra J.R.R. Tolkiens Midgard. Det er et pass i Pelóri (*De Hegnende Høyder*), nord for Taniquetil. Tirion (*Veldig Vakttårn*), som var alvenes by i Aman, ble bygd på Túna (en høyde) i passet Calacirya. Etter at Valinor ble gjemt var dette den eneste åpningen gjennom *Amans fjell*. Valaene hadde lukket denne åpningen i fjellene, hvis de ikke hadde skjønt at alvene, selv Vanyaene, trengte å puste litt luft fra utsiden. Derfor lot de Calacirya forbli åpen. De ville heller ikke separere Noldoene og Vanyaene helt fra Teleriene som bodde ved kysten.
Jan Magne Herstad

**Jan Magne Herstad** (født 4. desember 1958) er norsk politiker fra SP. Han var ordfører i Naustdal fra 1999 til 2007.
 
Herstad bor på Birkeland. Han kjører tankbil for TINE og driver et småbruk på fritida sammen med kona. 

## Referanser
Gunnar Gundersen

**Gunnar Adolf Gundersen** (født 21. mai 1956 i Åsnes i Hedmark) er en norsk politiker (H), skogeier og tidligere næringslivsleder og konkurransesvømmer. Han var innvalgt på Stortinget fra Hedmark fra 2005 til 2017.

## Familiebakgrunn og karriere utenfor politikken
Han er sønn av skogbruker Tore Syver Gundersen og assisterende oversykepleier, museumsdirektør og distriktsarbeidssjef Anna Sofie Unneberg. Farsslekten kommer fra Røsen gård i Gjesåsen i Åsnes.

Han er utdannet økonom fra University of Wisconsin, Madison fra 1979 med fordypning i skogbruksøkonomi fra University of California, Berkeley fra 1982. Frem til han ble selvstendig næringsdrivende i 1985 var han forskningsassistent ved Institutt for skogøkonomi ved NLH. I tillegg har han blant annet vært administrerende direktør i Rena emballasje (Kappa) 1993–1997 og daglig leder i Åsnes næringshage 2004–2005. Han har også vært styreleder i Norskog, Losby bruk og Skogbrand.

Han har drevet med svømming og konkurrert for Åsnes svømmeklubb. Gundersen har vunnet norske og nordiske mesterskap og deltok i de olympiske leker i 1976. Han har vært styreleder i Flisa idrettslag og styremedlem i Hedmark idrettskrets. Han er far til den tidligere fotballspilleren Tore Andreas Gundersen.

## Politikk
Gundersen var medlem av Åsnes kommunestyre 2003–2005 og leder i Hedmark Høyre 2004–2006. I 2005 ble han innvalgt på Stortinget. Gundersen har vært særlig markant i nærings-, landbruks-, rovvilt-, skatte- og distriktspolitiske spørsmål. Han satt i Stortingets kirke-, utdannings- og forskningskomité 2005–2009 og i Stortingets finanskomité 2009–2013. Fra 2013 til 2017 var han 2. nestleder i Stortingets næringskomité og Høyres næringspolitiske talsmann.

Gundersen ønsket å bli valgt inn på Stortinget for en fjerde periode, men valgkomiteen delte førsteplassen mellom han og lederen av Unge Høyre, Kristian Tonning Riise. På nominasjonsmøtet fikk Gundersen 39 stemmer, mens Riise fikk 51.

## Referanser


## Eksterne lenker
* 
* 
*
Annette Halvorsen

**Annette Halvorsen** (født 1963) er en norsk illustratør. Hun er utdannet ved Statens håndverks- og kunstindustriskole i Oslo, og har siden 1989 laget illustrasjoner og design for ulike forlag, reklamebyråer, magasiner og aviser. Halvorsen har blant annet tegnet til barnebøker, plakater og emballasje.

## Illustrasjoner i bøker (utvalg)
* 1992: Torhild Moen:  *Skrytepave pipelort*, lettlestbok utgitt på Damm
* 1997: Otto Risanger: *Flere gullkorn : sitatbok for ledere*
* 1996: Fredrik Hossmann: *[[Byen uten navn eller hvordan lage verdens beste vafler]]*, utgitt på Cappelen
* 2000: Tor Åge Bringsværd: *[[Hanuman (bildebok)|Hanuman]]*, utgitt av Gyldendal Tiden i deres Mime-serie

## Eksterne lenker

* Annette Halvorsens hjemmeside
Crissaegrim

**Crissaegrim** er en fjelltopp i J.R.R. Tolkiens fiktive verden Midgard. Det var på denne fjelltoppen at Thorondor og hans ørner hadde redene sine.
Crissaegrim var en del av den søndre del av Echoriath, også kalt *Det omkransende fjell* av Gondolin.

Her bodde Thorondor, Ørnenes konge, og derfra voktet han dalen hvor elva Sirion randt gjennom og passet på at ingen spioner snek seg inn.

Crissaegrim er Sindarin for *Kløvede fjelltopper*, men i Tolkiens historier blir den vandligvis omtalt som *Ørnenes kløft* eller *Ørnenes bosted* fordi toppene var så umulige å komme opp på fra pakken at man måtte ha vinger for å komme dit.
Champs de Mars (Paris Metro)

**Champs de Mars** er en nedlagt stasjon på metroen i 7. arrondissement i Paris.

Stasjonen finnes mellom La Motte Picquet Grenelle og Ecole Militaire, og ble betjent av linje 8 inntil den ble lagt ned 2. september 1939.

Navnet kommer fra den nærliggende Marsmarken (fr. Champ-de-Mars), en stor offentlig park rett ved Eiffeltårnet.
Haxo

**Haxo** er en spøkelsesstasjon på metroen i Paris.

Stasjonene Porte des Lilas (linje 3) og Pré Saint-Gervais (linje 7) var planlagt sammenknyttet på 1920-tallet. Metroens driftsselskap, *Compagnie du Chemin de Fer de Paris* (CMP), mente dette ikke ville lønne seg, men allikevel ble det bygget tunneler og stasjoner på strekningen. Et enkeltspor, kalt *La voie des Fêtes* (no. *«Festival-linjen»*), forbinder Place des Fêtes med Porte des Lilas, og en mellomliggende stasjon ble bygget. Navnet på denne stasjonen var **Haxo**.

Det ble også bygget et annet enkeltspor mellom de samme to stasjonene for trafikk i motsatt retning. På denne strekningen ble det ikke bygget noen mellomliggende stasjon.

Stasjonen **Haxo** har aldri vært tilgjengelig for publikum, idet det aldri ble bygget noen innganger.

## Eksterne lenker
* 
* Haxo (engelsk)
Emyn Arnen

**Emyn Arnen** er en serie åser i J.R.R. Tolkiens Midgard. De ligger i Ithilien, sør for Osgiliath.

Emyn Arnen (Sindarin: *Åsene ved vannet*) var hjemmet til en av de beste Númenoriske familiene, og fra dem kom en Húrin av Emyn Arnen, som ble riksforstander av Gondor under kong Minardil av Gondor og senere grunnla han slekten av Húrins Hus.

Etter hendelsene i og omkring Ringkrigen, ble Faramir, sønn av Denethor II, prins av Ithilien, og tok Emyn Arnen til sitt hjem.Han og hans etterfølgere ble derfor også kjent som *Herrene av Emyn Arnen*.
Arsenal (Paris Metro)

**Arsenal** er en nedlagt stasjon på metroen i Paris.

Stasjonen befinner seg mellom Quai de la Rapée og Bastille, og ble stengt 2. september 1939 grunnet mobilisering av driftsselskapets RATPs ansatte under den andre verdenskrig.

Stasjonen ble aldri gjenåpnet. Den passeres allikevel av alle tog på metroens linje 5.
Emyn Muil

**Emyn Muil** er en gruppe åser fra J.R.R. Tolkiens Midgard. Åsene står på hver side av sjøen Nen Hithoel og er en labyrint av ugjennomtrengelige stein klipper.

På begynnelsen av To tårn går Sam og Frodo (på vei mot Mordors Svarte port) seg vill i den østre delen av Emyn Muil i flere dager, helt til de møter Gollum. Etter en god del overtalelser, trusler og press klarer de å få ham til å vise dem veien ut av denne stein labyrinten som Emyn Muil er. Han leder dem til Daude myrene, like sør for åsene.
Fylkesvei 241

**Fylkesvei 241** går mellom sentrum i Jevnaker og Norderhov i Ringerike.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

###### 

## Bildegalleri

## Eksterne lenker
* Vegvesenets vegkart 
*
Bærepose

En **bærepose**, også kalt **handlepose** eller **plastpose**, er en pose som er tilgjengelig i de fleste butikker. 

I dagligvarebutikker i Norge er det vanlig at kunden selv må betale for posen. Mange butikker praktiserer dog ingen sanksjoner der kunden ikke betaler. Bæreposer ligger ofte ikke lenger tilgjengelig for kunden ved kassen, kun bak disken. I Norge brukes brukte bæreposer fra dagligvarebutikker ofte til restavfall i søppelsystemet. Prisen for bæreposer i dagligvarebutikker varierer noe, blant annet etter hvilket materiale posen er laget av. Papirposer var ofte litt dyrere enn plastposer, men etter at miljøavgiften ble innført har prisen på plastposer i vanlig dagligvare økt årlig fra 2019 da en pose kostet 1,6 kroner i februar 2020 (2 kroner i desember 2021 og 3 kroner fra 1. januar 2022), fra 1. august 2023 gikk prisen opp til 4,25 kroner. Målet med denne prisøkningen er at forbruket skal ned til 40 poser per person per år. Fra 2021 til 2022 gikk forbruket ned med ca 100 millioner poser, men fortsatt brukte hver person ca 132 poser i året. 

I detaljbutikker har kunden ofte ikke direkte tilgang til bæreposer. Posene oppbevares ofte bak kassen og ekspeditøren gir ofte en pose i passende størrelse når handelen er utført. Disse posene var vanligvis gratis, men etter avgiften ble innført koster disse omtrent det samme som posene i en dagligvare.  

## Referanser
Lasse Staw

**Lasse Staw** (født 1988) er en norsk tidligere målvakt i fotball.

Staw har 82 kamper i Eliteserien for ,  og , samt 8 kamper i Allsvenskan for . Han la opp som aktiv spiller etter 2015-sesongen for Bodø/Glimt.

Staw har også vært fast målvakt på Norges U-21-herrelandslag i fotball. Han har også ved flere anledninger vært i Birmingham og trent med Aston Villa.

## Referanser


## Eksterne lenker
* 
* Lasse Staws spillerprofil på ffksupporter.net
* Om Staw på Fredrikstad fotballklubbs hjemmesider
* Lassw Staws spillerprofil på www.glimt.no
Arubas flagg

**Arubas flagg** ble offisielt flagg 18. mars 1976. Hovedfargen i flagget er lyseblått og symboliserer himmelen og havet rundt Aruba. Flagget har to parallelle gule striper i nedre halvdel og en firetagget rød stjerne med hvit kant som symboliserer øya.

## Eksterne lenker
* How Aruba's Flag Was Chosen
Matpakke

**Matpakke**, eller **niste**, er ferdig tilberedt mat som er pakket inn og tatt med ut av hjemmet til for eksempel arbeidsplasser, skoler eller på turer.

## Norge

En typisk norsk matpakke består ofte av ferdigsmurte brødskiver med pålegg, skilt med mellomleggspapir og pakket inn i matpapir eller i en matboks.  

I den norske skolen er det vanlig at barn tar med seg matpakke hjemmefra, som blir kalt skolemat eller niste. Det blir ofte blant de yngre elevene organisert spising av matpakke i skoletiden. Dette finner ofte sted rundt elleve-tiden om dagen. Skolen har også ofte melk- og ofte fruktordninger som elevene får/kan bestille fra skolen.

Matpakken er en tradisjon i Norge som strekker seg fra 1930-tallet. Ordet *matpakke* kom på tredjeplass da TV-programmet *[[Typisk norsk]]* kåret typiske norske ord blant seerne.

Blant annet har Knutsen & Ludvigsen laget en hyllest til fenomenet med sangen «Matpakkespisevise».

## Se også
* Lunsj
* Skolemat

## Referanser


## Eksterne lenker
* Den hellige matpakka Radioforedrag av Runar Døving. Fra NRK.no – P2-akademiet.
De nederlandske Antillers flagg

**[[De nederlandske Antiller]]s flagg** var hvitt med en horisontal blå stripe og en rød vertikal stripe. I midten er det fem hvite, fem-taggede stjerner i en oval formasjon. Stjernene representerer de fem hovedøyene Bonaire, Curaçao, Saba, Sint Eustatius og Sint Maarten. Flagget ble adoptert 19. november 1959; inntil 1986 hadde det seks stjerner, men dette ble endret da Aruba fikk «status aparte» innen det nederlandske kongeriket, og ble skilt ut til egen stat.

Flagget gikk ut av bruk 10. oktober 2010, da De nederlandske Antiller ble oppløst, og delt inn i Curaçao og Sint Maarten som egne land innen kongeriket, samt de tre spesialkommunene innen det nye Karibisk Nederland.

## Guvernørens flagg
Guvernørens flagg var hvitt med to striper med Nederlands flaggs farger øverst og nederst, og De nederlandske Antillers flagg i midten.


Fil:Flag of the Governor of the Netherlands Antilles (1966–1986).svg|De nederlandske Antillers guvernørflagg (1959–1986)
Fil:Flag of the Governor of the Netherlands Antilles (1986–2010).svg|De nederlandske Antillers guvernørflagg (1986–2010)
De amerikanske Jomfruøyers flagg

**De amerikanske Jomfruøyers flagg** ble offisielt tatt i bruk i 1921, fire år etter at USA kjøpte Dansk Vestindia av Danmark. Flagget består av en forenklet versjon av riksvåpenet til USA, med bokstavene V og I på sidene. Bokstavene står for *Virgin Islands*, engelsk for jomfruøyene. Ørnen holder en olivenkvist i det ene kloet og tre piler i det andre, som symboliserer de tre store øyene i De amerikanske Jomfruøyer, St. Thomas, St. John og St. Croix.
Martin Nadaud (Paris Metro)

**Martin Nadaud** er en nedlagt stasjon på metroen i Paris.

I perioden 1968–1971 ble linje 3 lagt om mot øst fra Gambetta til Gallieni via Porte de Bagnolet. Den gamle traséen fra Gambetta til Porte des Lilas dannet linje 3bis, og besto av kun 4 stasjoner.

Forlengelsen av linje 3 forårsaket at stasjonen **Martin Nadaud** ble stengt. Denne stasjonen hadde innganger fra plassen med samme navn vis-à-vis gravlunden Père Lachaise. Plattformene fra denne stasjonen ble innlemmet blant plattformene ved dagens **Gambetta**.
Ephel Dúath

**Ephel Dúath** eller **Skyggefjellene** er en fjellkjede i J.R.R. Tolkiens Midgard. Ephel Dúath er Mordors vestre og søndre grensevakt, og rammer inn landet.

Navnet dens betyr bokstavelig oversatt *Den mørke skyggens ytre gjerde* på Sindarin. Ephel Dúath møter Ered Lithui ved Morannon (Den svarte port), og mellom dem ligger Mordor praktisk talt beskyttet mot angrep fra tre sider. Passet Cirith Ungol leder inn i Mordor gjennom Ephel Dúath fra *Cirith Ungols trapper* som starter bak Minas Morgul, og leder til *Cirith Ungols tårn*. Også festningen Durthang var plassert i Ephel Dúath.
Croix Rouge (Paris Metro)

**Croix Rouge** (no. *«[[Røde Kors]]»*) er en nedlagt stasjon på metroen i Paris.

Denne stasjonen, som befinner seg på linje 10 mellom Mabillon og Sèvres Babylone, ble lagt ned 2. september 1939.
Normandin-Mercier

**Normandin-Mercier** er et konjakkhus. De har ikke egne vinmarker, så de er en negociant. De kjøper kun inn fra Grande og Petite Champagne. Gården deres heter Château de la Péraudière.

## Historie
Huset ble grunnlagt i 1872 av Jules Normandin. Han grunnla selskapet, og kjøpte gården i 1885, mye på grunn av konjakklagrene her. Navnet Mercier stammer fra hans svigermor, som ble hans forretningspartner.

Hans sønn Edward overtok etterhvert gården, og senere Edwards sønn George. George døde i 1977, og først da ble familieeiendommen delt; Georges datter arvet jorden, mens hans sønn, Jean-Marie Normandin, overtok forretningen. I dag driver hans sønn Edouard gården, som 6. generasjon Normandin.

De leverte en periode (1945–1978) kun konjakk på tønner til de større konjakkhusene, men har etter dette solgt mye selv, på flaske og under eget navn, og er kjent for god kvalitet på sin konjakk. De blandingene som fortynnes før de kan selges tynnes ut svært gradvis, ca. 5% pr år.

## Noe av utvalget
* Fine Petite Champagne
* Vieille Fine Champagne – ca. 15 års fatlagring
* Grande Champagne Réserve – ca. 30 års fatlagring
* Très Vieille Grande Champagne – over 70 års fatlagring, er ikke fortynnet (dvs «cask strength»)
* Petite Champagne Vieille 47 degrees – ca. 20 års fatlagring, er ikke fortynnet (dvs «cask strength»)
* Grande Champagne Vieille 43 degrees – ca. 20 års fatlagring, er ikke fortynnet (dvs «cask strength»)

I tillegg selger de både rød og hvit Pineau des Charentes.

## Eksterne lenker
*
Echoriath

**Echoriath** (eller **De omkransende fjell**) var en fjellkjede i J.R.R. Tolkiens Midgard. Denne fjellkjeden ligger i den nordre delen av Beleriand.

Echoriath formet en naturlig sirkel, og lukket dalen som senere fikk navnet Tumladen inn i en naturlig innheining. Inni denne dalen lå alve byen Gondolin. Den eneste veien inn gikk gjennom en bortgjemt kløft gjennom Echoriath, og denne veien var bevoktet med syv porter.

Fjellet Crissaegrim var et av fjellene i den søndre delen av fjellkjeden. Her bodde Ørnenes konge, Thorondor, og hans ørner. Thorondor holdt skarp utkikk fra hjemmet sitt og ingen spioner slapp inn uten hans viten.
Fylkesvei 285

**Fylkesvei 285** (**Fv285**) går mellom Homledal i Hole og Kjellstad i Lier. Traséen mellom Homledal og Skaret har også funksjon som omkjøring av Skarettunnelen. Fra Lier bru til Heggtoppen rundkjøring følger veien gamle Drammenbanens trasé.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Jean Martell

**Jean Martell** (født 1694 på Jersey, død 1753) er grunnleggeren av konjakkhuset Martell. 

Han var egentlig født på kanaløya Jersey, var nest yngst av 8 søsken, og flyttet til Frankrike i 1715 for å drive med konjakk, og starte som negociant. Dette året markerer starten på konjakkhuset Martell. Hans far var også navigatør og handelsmann, så han hadde lært mye om handel før han reiste. Han var flittig og energisk, og var kjent for personlig å overvåke all lossing av konjakk. 

I begynnelsen handlet han med ulike varer, både konjakk, vin, kull, ull, stoffer og mel. Men konjakk var hovedproduktet. Imidlertid gikk han tidlig konkurs, men kom seg raskt på bena igjen. 

I 1726 giftet han seg med sin første kone, som kom fra en konjakkfamilie. Hun het Jeanne Brunet. Hun døde ung, og da giftet han seg på ny, og nok en gang fant han en kone fra en konjakkfamilie. Hun het Rachel Lallemand. Året var 1737. 

Etter hans død i 1753 overtok Rachel Lallemand og hans to sønner, Jean og Frédéric driften av gården. De overtok en blomstrende forretning, og Martell er den dag i dag et av de største konjakkhusene.

## Referanser
Los Angeles County Sheriff’s Department

**Los Angeles County Sheriff's Department** (**LASD**) er sheriffkontoret for Los Angeles County i California.

## Ansvarsområde
Etaten har ansvar for lov og orden i hele fylket med unntak av byer med eget politi.
## Størrelse
Med mer enn 17&nbsp;000 fast ansatte er den det største sheriffkontoret i USA.
## Historie
LASD ble opprettet i 1850 og har et ansvarsområde på 8&nbsp;210&nbsp;km² med over tre millioner innbyggere. Etaten er organisert i tre regioner med 23 stasjoner. Hovedkontoret ligger i Monterey Park.

## Bilder

Los Angeles County Sheriff (15175100722).jpg|Patruljebil
Sheriff and Fire Department (2496085544).jpg|Patruljebil
March of Dimes 191 (5673425194).jpg|Pansret utrykningsbil
Los Angeles County Sheriff Command truck.JPG|Stabs- og sambandsbil
SHERIFF (2466149721).jpg|Et Westland Sea King helikopter
LA County Sheriff (4135674695) (2).jpg|Et Eurocopter AS350 helikopter


## Gradssystem
Følgende gradssystem benyttes av LASD:

## Referanser


## Eksterne lenker
*
Meukow

**Meukow** er et konjakkhus. 

De er kjent for å inneha mye svært gammel konjakk av høy kvalitet. 

## Historie
Den russiske tsar Alexander II sendte i 1862 de to tyske brødrene Auguste-Christophe og Gustave Meukow til Cognacregionen for å velge ut konjakk til tsaren, samt å sikre tilgangen til konjakk. 

Brødrene likte seg godt i regionen, og fikk gode kontakter her, og 1. august 1862 etablerte de konjakkhuset Meukow sammen Charles Levoire. Eksporten gikk hovedsakelig til Russland og Norden. I 1880 ble også engelskmannen Thomas Shepherd partner. 

Sent på 1800-tallet ble huset overtatt av Gustave Kleabish huset. Han var av tysk opprinnelse, noe som førte til at eiendommen ble beslaglagt da 1. verdenskrig brøt ut. Etter krigen overtok Shepherd igjen konjakkhuset. 

På 1970-tallet slet store deler av konjakkbransjen med synkende salg, og mange små aktører ble kjøpt opp av større. Dette skjedde også med Meukow, som ble kjøpt opp av CCG (Compagnie Commerciale de Guyenne), som også har kjøpt opp flere andre mindre konjakkhus. Meukow fikk lov å drive som de hadde gjort tidligere, og under samme navn. CCG var stiftet av Michel Coste, tidligere direktør hos Otard. En følge av dette oppkjøpet var bruken av en svart panter, som den dag i dag preger flaskene fra Meukow. Meukow ble også i stor grad flaggskipet til CCG, på grunn av sin styrke innen gamle konjakker av høy kvalitet. 

I 1989 solgte Meukow en flaske konjakk fra revolusjonsåret 1789 for FRF 100.000. 

## Utvalg
* VS Fine Champagne
* VSOP
* Napoléon
* XO
* XO Grande Champagne (lansert 2006)
* NPU Fine Champagne VRXO
* Extra
* Très Vieux Rarissime

## Eksterne lenker
* 
* Meukow Bottles, History & Current Situation
Kartforretning

En **kartforretning** er den juridiske betegnelsen på en grenseoppgang i marken etter «delingsloven».
Det er rekvirenten (den som forlanger kartforretningen) som betaler omkostningene ved en kartforretning, og resultatet er et målebrev.

## Grunnlag
Etter "delingsloven" av 23. juni 1978 er det «oppmålingsmyndigheten» i kommunen som skal avholde kartforretning.
En kartforretning kan kreves av:
*den som har grunnbokshjemmel til eiendommen,
*den som har festet vedkommende grunnareal for mer enn 10 år,
*kommunen, fylkeskommunen eller staten.

Dersom en eiendom skal deles, eller dersom en del av en eiendom skal festes (*leies*) bort for mere enn 10 år **må** det avholdes kartforretning.

Kartforretninger avholdes også for å få fastlagt grenser for en eksisterende eiendom, for å få fastlagt en enkelt grensestrekning, for å justere eksisterende grenser, eller for å få bilagt en grensetvist.

## Forberedelse
Oppmålingsmyndigheten sender ut innkalling til grunneieren og til lovlige eiere eller festere av alle tilstøtende eiendommer med minimum en ukes varsel. I innkallingen opplyses om tidspunkt og fremmøtested for forretningen. Det opplyses også om mulighetene for å møte med fullmektig og om klagemulighetene. Partene bes om å medbringe dokumenter som er av betydning for grensefastsettelsen.

## Utførelse
Kartforretningens administrator, (som vanligvis er en landmåler), går opp grensene i marken sammen med alle de fremmøtte partene. Eksisterende grensemerker blir merket, og omforente nye grensemerker blir avtalt og merket i marken.
Plasseringen av grensemerkene blir avtegnet på en «markprotokoll», etter beste skjønn av vedkommende administrator. Eventuelle avtaler mellom partene kan også bli anmerket på markprotokollen.

Til sist blir innholdet i markprotokollen lest opp for partene, og samtlige parter underskriver markprotokollen.

## Etterarbeid
Etter at forretningen er avsluttet, foretar oppmålingsmyndigheten nedsetting av de avtalte nye grensemerkene, og nøyaktig innmåling av grensepunktene i det koordinatsystem som vedkommende kommune benytter. Deretter blir målingene beregnet og tegnet opp i kommunens geografiske informasjonssystem.

Det blir foretatt kontroll med at alle lovlige parter har møtt, og eventuelle manglende fullmakter blir innhentet. Dersom en part ikke har møtt ved befaringen, blir vedkommende tilskrevet med resultatet av forretningen, og bedt om å godkjenne grensene.

Til slutt blir det utferdiget et målebrev over grensene, som før matrikkellovens innføring i 2010 ble sendt til tinglysing.

## Eksterne lenker
* Delingsloven
* Matrikkelloven
Jordbærslekta

* Se artikkelteksten

**Jordbær** er både navnet som brukes om planter i jordbærslekta og om fruktene fra plantene i slekta. Dette er flerårige urter som forekommer i områder med temperert klima, både på den nordlige og den sørlige halvkule.

## Historie
Ville markjordbær har vært kjent siden romertiden, men kommersiell dyrkning begynte først på 1800-tallet. Det var krysninger mellom europeiske og amerikanske (både sør- og nordamerikanske) jordbærplanter som førte fram til den moderne jordbærplanten. Dette ble så videreutviklet til tusenvis av varianter og tilpasset til ulike klima og smaksegenskaper. Særlig fart i dette arbeidet ble det imidlertid ikke før på 1900-tallet.

## Beskrivelse
Jordbærplanten har trekopla blad, hvite blomster (naturlig i mai–juni i Norge). Frukten - jordbæret - er i botanisk forstand en såkalt falsk frukt eller hjelpefrukt, dannet av den oppsvulmede, kjøttfulle blomsterbunnen og som på utsiden har smånøtter der frøene finnes. Planten blir ca. 20 cm høy.

Dyprøde, friske jordbær rommer store mengder næringsstoffer (polyfenoler). Polyfenoler er blant de kraftigste av de kjente antioksidantene. Jordbærets enestående innhold av polyfenoler har vist seg nyttige i beskyttelsen av hjertet og det beskytter mot betennelser. Jordbær er kalorifattige og inneholder jern og kalsium. Jordbær inneholder mye C-vitaminer og noe A-vitaminer.

Holdbarheten varierer med sorten, men generelt kan man hevde at jordbærfrukten har liten holdbarhet og må oppbevares kaldt (1–4 ℃). For å bevare jordbærene best mulig bør en ikke ta for meget på dem, og legge dem forsiktig ned i kurven. Dernest bør de raskt settes til kjøling. Bærene skal ha en uavbrutt kjølekjede. De tåler ikke store temperatursvingninger.

## Utvalgte arter
Moskusjordbær (*F. moschata*), har status «Høy risiko» i fremmedartslista 2023, uendret fra forrige vurdering i 2018. Den er spredt med dyrking av frø og kanskje også med hageutkast. Selv om den ikke dyrkes noe særlig lenger spres den videre på egen hånd.

Nedenfor er det listet opp noen andre utvalgte arter med statuser på fremmedartslista (2018) og Norsk rødliste for arter (2021):
* markjordbær *F. vesca* «Livskraftig» ifølge rødlista.
* nakkebær *F. viridis*, «Nær truet» ifølge rødlista.
* hagejordbær *F. ×ananassa*, «Lav risiko» i fremmedartslista.
* chilejordbær *F. chiloensis*, «Lav risiko» i fremmedartslista.
* virginiajordbær *F. virginiana*, «Lav risiko» i fremmedartslista.

## Bruk
Jordbærfrukten brukes i flere sammenhenger, blant annet til å lage syltetøy og saft. Mest populær er den allikevel trolig som dessertfrukt, kanskje servert sammen med enten fløte, melk, vaniljesaus/krem, rømme eller en type iskrem.

Te av tørkede blader har blitt brukt i folkemedisinen mot blant annet blodmangel, nervøsitet, gikt og urinveisproblemer. Jordbær benyttes også til jordbærmelk.

## Referanser


  

  

  

  

  



## Eksterne lenker
* 
* www.frukt.no om jordbær
* Jordbærdyrking i Europa (Informasjon på engelsk)
Angevin

**Angevin** refererer til tre forskjellige fyrstehus i middelalderen som sprang ut fra en greveslekt (fra 1360 hertuger) i Anjou i det vestlige Frankrike, men styrte etter hvert blant annet England, Ungarn og Polen.

## Plantagenet

**Plantagenet** var det første av dynastiene, og oppsto i det 12. århundre. Det styrte England fra 1154 til 1485 (først som Plantagenet, og deretter som husene York og Lancaster), Normandie fra 1144 til 1204, 1346 til 1360 og 1415 til 1450 og Gascogne og Guyenne fra 1153 til 1453. I 1206 avsto de Anjou til den franske kronen.

Navnet *Plantagenet* kommer fra planten ginst, på latin *planta genista*. Den første som brukte det var Geoffrey V, greve av Anjou, Henrik II av Englands far, fordi han brukte blomsten som sitt emblem, og ofte bare en blomst på seg. 

Den første som brukte det som etternavn var Richard Plantagenet, faren til Edvard IV og Richard III av England, som tok det i bruk omkring 1448. Navnet ble også brukt om tidligere etterkommere av Geoffrey av Anjou, uten at det er noen historisk bakgrunn for bruken av det; det er bare en praktisk konvensjon for å navngi personer som ikke har etternavn.

## Det eldre Capet-Anjou

Det eldre **Capet-Anjou** var det andre Angevin-dynastiet. Det begynte med Charles, som ble utnevnt til greve av Anjou av sin eldre bror Ludvig IX av Frankrike i 1246. De tilhørte også fyrstehuset Capet, derav dobbeltnavnet. 

I 1266 fikk ble Charles kronet som Karl I av Napoli og Sicilia av paven, mot at han styrtet da daværende herskerne, huset Hohenstaufen. Han ble drevet ut av Sicilia i 1282, men etterkommerne hans fortsatte å styre Napoli. Andre etterkommere styrte Ungarn fra 1308 til 1395 og Polen fra 1370 til 1399. Linjen døde ut med Johanna II av Napoli i 1435. 

## Det yngre Capet-Anjou

I 1350-årene oppsto en yngre gren av huset Capet-Anjou da Johan II av Frankrike gav Anjou til sin andre sønn, Louis I av Anjou og gjorde det til et hertugdømme. Kongen tilhørte huset Capet, i Valoislinjen, og en bestemor av ham hadde vært prinsesse &ndash; datter av Karl II av Napoli &ndash; i det eldre huset Capet-Anjou.

Da Johanna I av Napoli, som var fra den eldre grenen, et par tiår senere innså at hun ville dø barnløs, bestemte hun seg for å adoptere Louis som sin arving fremfor å la medlemmer av sin egen gren få tronen. Dermed begynte en kamp mellom de to grenene om herredømmet i Napoli. Da den eldre linjen døde ut i 1435 fikk den yngre kontrollen, men de ble drevet ut av aragóneserne allerede i 1442. Den siste hertugen av linjen døde i 1481, og Anjou gikk tilbake til den franske kronen.
Europride

**Europride** er en europeisk festival for skeive. Festivalen arrangeres i forskjellige europeiske byer hvert år i samarbeid med lokale organisasjoner som markerer pride. Europride ble først arrangert i London i 1992. 

Det ble i 2005 arrangert Europride i Oslo, som en del av 100-årsmarkeringen for unionsoppløsningen. I 2014 ble det arrangert i Oslo for andre gang.

## Vertsbyer
*1992 &ndash; London
*1993 &ndash; Berlin
*1994 &ndash; Amsterdam
*1995 &ndash; *ikke arrangert*
*1996 &ndash; København
*1997 &ndash; Paris
*1998 &ndash; Stockholm
*1999 &ndash; London stod som vertsby, men festivalen ble avlyst siden arrangørene gikk konkurs
*2000 &ndash; Roma var vertsby for Worldpride, som erstattet Europride dette året
*2001 &ndash; Wien
*2002 &ndash; Köln
*2003 &ndash; Manchester
*2004 &ndash; Hamburg
*2005 &ndash; Oslo
*2006 &ndash; London
*2007 &ndash; Madrid
*2008 &ndash; Stockholm
*2009 &ndash; Zürich
*2010 &ndash; Warszawa
*2011 &ndash; Roma
*2012 &ndash; London (Worldpride)
*2013 &ndash; Marseille
*2014 &ndash; Oslo
*2015 – Riga
*2016 – Amsterdam
*2017 – Madrid (Worldpride)
*2018 – Stockholm og Göteborg
*2019 – Wien
*2020 – Global Pride
*2021 – København (Worldpride)
*2022 – Beograd
*2023 – Valletta
*2024 – Thessaloniki
*2025 – Lisbon
*2026 – Amsterdam (Worldpride)

## Referanser
Hvasser kirke

**Hvasser kirke** er en liten, hvitmalt trekirke på øya Hvasser i Færder kommune i Vestfold. Kirken ble innviet 26. juni 1903 og kostet 8 588 kroner ferdig med inventar og utstyr. Kirken er siden utvidet med inngangsparti, tårn og annet. Vindfløyen på toppen av tårnet bærer årstallet 1908.

Altertavla har motiv fra Jesu oppstandelse og er malt av Lagerta Nilsen etter en altertavle i Drammen, mens de to store maleriene på veggene foran er ved Gebauer Ernø. De opprinnelig trefargede veggpanelene innvendig ble malt i lys gult og grønt ved 100-årsjubileet i 2003. Det henger to kirkeskip i kirkerommet.

Hvasser kirke 1903 1908 Færder kommune, Norway 2020-07-02 summer white wooden church benches DSC01821.jpg|Færder kirke på øya Hvasser i Vestfold 
Hvasser kirke 1903 1908 Færder kommune, Norway 2020-07-02 White wooden church Kirkegård Churchyard Gravminner tombstones Summer Motlys backlight DSC01828.jpg|


Hvasser kirke 1903 1908 Færder kommune, Norway 2020-07-02 White wooden church Kirkegård Churchyard Gravminner tombstones Summer Distorted panoramic photo IMG 9193.jpg|
Hvasser kirke 1903 1908 Færder kommune, Norway 2020-07-02 White wooden church Kirkegård Churchyard Gravminner tombstones Summer Motlys backlight Distorted panoramic photo IMG 9199.jpg|


## Referanser


## Litteratur
* 
* 

## Eksterne lenker
* 
* 
*
Espen Johnsen (politiker)

**Espen Granberg Johnsen** (født 1976) fra Vestre Slidre er en norsk politiker som representerer Arbeiderpartiet. Han ble innvalgt på Stortinget fra Oppland i 2005. Ved stortingsvalget 2009 stod han på femteplass på partiets liste og ble dermed vararepresentant i perioden 2009–13, noe han også var i 2001–05.

Høsten 2011 ble han valgt til ordfører i Lillehammer kommune, etter et valgsamarbeid mellom Arbeiderpartiet, Senterpartiet, Rødt og SV.

Johnsen er utdannet samfunnsviter fra Høgskolen i Lillehammer. Han var medlem av Oppland fylkesting i periodene 1999-2000, 2001-2003 og 2003-2005. Espen Granberg Johnsen har vært medlem av generalforsamlingen i Sparebankstiftelsen DNB NOR. Han jobbet som utviklingsstrateg i Øyer kommune fra 2009 til 2011.

## Stortingskomitéer
* 2005&ndash;2009 medlem i Familie- og kulturkomitéen
* 2005&ndash;2009 medlem i Valgkomitéen

## Referanser


## Eksterne lenker
* 
*
I Will

**«I Will»** er en sang av The Beatles fra det dobbeltalbumet *[[The Beatles (White Album)]]* utgitt i 1968. Den er skrevet av Paul McCartney, men på vanlig vis kreditert Lennon/McCartney.

«I Will» er en eksemplarisk ballade i en lang rekke av tilsvarende sanger som McCartney har skrevet. Beatles-eksperten Ian MacDonald mener at den også viser hvor god McCartney er når han fatter seg i korthet, i dette tilfellet på under to minutter. Han registrer også at sangen minner påfallende, om enn tilfeldig, på sangen «I'll Follow the Sun», som også er skrevet av McCartney.

Sangen er skrevet med en bestemt kvinne i tankene; Linda Eastman, som han senere ble gift med. Dette er den første av mange sanger inspirert av eller handler om henne. Da han skrev den, var han fortsatt forlovet med skuespillerinnen Jane Asher. Som kjærlighetserklæring har den kommende fru McCartney lite å utsette:

:*Love you forever and forever*
:*Love you with all my heart*
:*Love you whenever we're together*
:*Love you when we're apart*

McCartney skrev sangen i India, som også flere av sangene på *Det hvite albumet* ble. I fjernsynsdokumentasjonen av *The Beatles Anthology* blir McCartney, George Harrison og Ringo Starr vist mens de slapper av på et teppe utenfor i hagen. Starr spør McCartney hva han skrev mens han var i India, og han svar «I Will». Deretter begynner Harrison å spille ukulele mens han og McCartney nynner sangen.

I Abbey Road Studios ble sangen spilt inn mellom 16. og 17. september 1968 med McCartney på vokal, akustiske gitarer og med bassvokal. Harrison var ikke tilstede, men Lennon bidro med perkusjon og Starr på bongos, maracas og cymbaler. Innspillingen var en av de mer vellykkede og stemningen var god, for de tre Beatles-medlemmene begynner også å jamme, og McCartney improviserer fram en sang som var for god til å bli kastet: «Can you take me back where I came from, can you take me back». Den ble isteden benyttet som en forlengelse av Lennons sang «Cry Baby Cry» på samme album.

## Norsk versjon
Lars Mjøen har skrevet en norsk tekst. Hans norske tittel er «Min flamme».

### Innspilling
*Lars Mjøen. Utgitt på LP-platen *Nest Siste Nytt* (Polydor 2920&nbsp;166) i 1979.

## Referanser


## Eksterne lenker
* Sangteksten 
* Alan W. Pollacks notat om «I Will»
Utøvende makt

**Utøvende makt** er makt til å iverksette, håndheve, tolke og opprettholde lover og lovlige beslutninger på statens vegne. Utøvende makt er en av de tre maktområdene som defineres og holdes adskilt under maktfordelingsprinsippet. Utøvende makt tilligger vanligvis monarker, presidenter og regjeringer.

I en republikk kan den utøvende makt innehas av presidenten, mens den i et monarki som regel innehas av monarken eller keiseren. I slike tilfeller er de to stillingene statssjef og regjeringssjef slått sammen.

## Norge

Grunnlovsfedrene som i 1814 vedtok den norske Grunnloven, hentet inspirasjon fra Montesquieus lære om maktens tredeling og maktbalanse mellom disse. Etter Grunnloven er det Kongen i statsråd som er Norges utøvende makt. I Norge ble den "negative" parlamentarismen gradvis innført fra 1884. Til endringen av grunnloven i 2007 fungerte parlamentarismen som konstitusjonell sedvanerett i Norge. Statsforvaltningen, eller statsadministrasjonen, ligger under den utøvende makt. Dette gjør at den utøvende makt øver en betydelig innflytelse over hvordan lover og stortingsbeslutninger fortolkes, ettersom en rekke lover overlater til regjeringen å gi utfyllende forskrifter. Også politi- og påtalemyndigheten er underlagt den utøvende makt.

## Referanser